Na temelju članka 35. Zakona o lokalnoj i područnoj (regionalnoj) samoupravi (Narodne novine br. 19/13. – pročišćeni tekst, 137/15., 123/17., 98/19. i 144/20.), članka 18. Zakona o proračunu (Narodne novine br. 144/21.), članka 30. točke 3. Statuta Grada Samobora (Službene vijesti Grada Samobora br. 2/21. – pročišćeni tekst.) i članka 69. Poslovnika Gradskog vijeća Grada Samobora (Službene vijesti Grada Samobora br. 3/19., 3/20. i 2/21.), Gradsko vijeće Grada Samobora na 22. sjednici održanoj 14. lipnja 2023. godine donijelo je

ODLUKU

O IZMJENAMA I DOPUNAMA ODLUKE O IZVRŠAVANJU PRORAČUNA

GRADA SAMOBORA ZA 2023. GODINU

**Članak 1.**

U Odluci o izvršavanju Proračuna Grada Samobora za 2023. godinu (Službene vijesti Grada Samobora br. 11/22. i 5/23.), u članku 3. stavak 3. mijenja se i glasi:

„Proračunski korisnici Grada Samobora su i mjesna samouprava, te Vijeće srpske nacionalne manjine Grada Samobora koje je proračunski korisnik Grada do izbora za jednog predstavnika srpske nacionalne manjine u Gradu Samoboru, dok su nakon izbora za jednog predstavnika albanske, slovenske i srpske nacionalne manjine održanih 7. svibnja 2023. godine proračunski korisnici i predstavnik slovenske nacionalne manjine u Gradu Samoboru, predstavnik srpske nacionalne manjine u Gradu Samoboru, te predstavnik albanske nacionalne manjine u Gradu Samoboru, a njihove aktivnosti iskazane su u Proračunu.“

**Članak 2.**

Članak 21. mijenja se i glasi:

„U Razdjelu 001 Gradsko vijeće, Programu Predstavnička tijela, Aktivnost A101035 Vijeće srpske nacionalne manjine Grada Samobora planirana su sredstva za rad vijeća u iznosu od 595,00 eura, a nakon održanih izbora za jednog predstavnika albanske, slovenske i srpske nacionalne manjine u istom programu planirana su sredstva za rad predstavnika nacionalnih manjina i to na: Aktivnosti A101045 Predstavnik slovenske nacionalne manjine u Gradu Samoboru planirana su sredstva za rad u iznosu od 1.330,00 eura, Aktivnosti A101046 Predstavnik srpske nacionalne manjine u Gradu Samoboru planirana su sredstva za rad u iznosu od 1.330,00 eura, te Aktivnosti A101047 Predstavnik albanske nacionalne manjine u Gradu Samoboru planirana su sredstva za rad u iznosu od 1.330,00 eura.

Predstavnici slovenske, srpske i albanske nacionalne manjine u Gradu Samoboru dužni su dostaviti godišnji izvještaj o radu do 15. ožujka 2024. godine.“

**Članak 3.**

U članku 28. stavak 13. mijenja se i glasi:

„Ovlašćuje se gradonačelnica za poduzimanje svih aktivnosti koje uključuju potpisivanje akata te izvršavanje plaćanja vezanih uz sklapanje i izvršavanje ugovora, po završetku postupka javne nabave, za koje su u proračunu planirana sredstva u Razdjelu 006 Upravni odjel za komunalne djelatnosti, Programu Ceste, Kapitalni projekt K602540 Rekonstrukcija nerazvrstanih cesta, skupina računa 42 Rashodi za nabavu proizvedene dugotrajne imovine. Nerazvrstane ceste planirane za rekonstrukciju unutar ovog kapitalnog projekta prikazane su u Programu građenja komunalne infrastrukture u Gradu Samoboru za 2023. godinu: Ulica 30. svibnja u Bregani, Ulice Matije Petra Katančića, Starogradske ulice, dijela Ulice Branka Vuka, Ulice Vrh u Kladju, te Hrastinske ulice od raskrižja sa Zagrebačkom ulicom do Sajmišta u Samoboru.“

Iza stavka 21. dodaju se novi stavci 22.-29. koji glase:

„Ovlašćuje se gradonačelnica za poduzimanje svih aktivnosti koje uključuju potpisivanje akata te izvršavanje plaćanja vezanih uz sklapanje i izvršavanje ugovora za Rekonstrukciju vodoopskrbnog cjevovoda u Starogradskoj ulici u Samoboru, po završetku postupka javne nabave, za koji su u proračunu planirana sredstva u Razdjelu 006 Upravni odjel za komunalne djelatnosti, Programu Vodoopskrba, odvodnja, zaštita voda i zaštita od voda, Kapitalni projekt K601010 Gradnja vodoopskrbnih objekata, skupina računa 42 Rashodi za nabavu proizvedene dugotrajne imovine, na proračunskim stavkama Gradnja vodoopskrbnih objekata – sekundarna mreža.

Ovlašćuje se gradonačelnica za poduzimanje svih aktivnosti koje uključuju potpisivanje akata te izvršavanje plaćanja vezanih uz sklapanje i izvršavanje ugovora za Izgradnju pješačke staze u naselju Rakov Potok, po završetku postupka javne nabave, za koji su u proračunu planirana sredstva u Razdjelu 006 Upravni odjel za komunalne djelatnosti, Programu Ceste, Aktivnost A602520 Javne površine, skupina računa 42 Rashodi za nabavu proizvedene dugotrajne imovine, na proračunskoj stavci Izgradnja pješačkih i biciklističkih staza.

Ovlašćuje se gradonačelnica za poduzimanje svih aktivnosti koje uključuju potpisivanje akata te izvršavanje plaćanja vezanih uz sklapanje i izvršavanje ugovora za Izgradnju pješačko-biciklističke staze uz DC 231 od Perivoja do naselja Klokočevec, po završetku postupka javne nabave, za koji su u proračunu planirana sredstva u Razdjelu 006 Upravni odjel za komunalne djelatnosti, Programu Ceste, Aktivnost A602520 Javne površine, skupina računa 42 Rashodi za nabavu proizvedene dugotrajne imovine, na proračunskoj stavci Izgradnja pješačkih i biciklističkih staza.

Ovlašćuje se gradonačelnica za poduzimanje svih aktivnosti koje uključuju potpisivanje akata te izvršavanje plaćanja vezanih uz sklapanje i izvršavanje ugovora za Izgradnju biciklističko – pješačke rute u naselju Gradna, po završetku postupka javne nabave, za koji su u proračunu planirana sredstva u Razdjelu 006 Upravni odjel za komunalne djelatnosti, Programu Ceste, Aktivnost A602520 Javne površine, skupina računa 42 Rashodi za nabavu proizvedene dugotrajne imovine, na proračunskoj stavci Izgradnja pješačkih i biciklističkih staza.

Ovlašćuje se gradonačelnica za poduzimanje svih aktivnosti koje uključuju potpisivanje akata te izvršavanje plaćanja vezanih uz sklapanje i izvršavanje ugovora za Izgradnju pješačke staze u naselju Podgrađe Podokićko, po završetku postupka javne nabave, za koji su u proračunu planirana sredstva u Razdjelu 006 Upravni odjel za komunalne djelatnosti, Programu Ceste, Aktivnost A602520 Javne površine, skupina računa 42 Rashodi za nabavu proizvedene dugotrajne imovine, na proračunskoj stavci Izgradnja pješačkih i biciklističkih staza.

Ovlašćuje se gradonačelnica za poduzimanje svih aktivnosti koje uključuju potpisivanje akata te izvršavanje plaćanja vezanih uz sklapanje i izvršavanje ugovora za Nabavu i ugradnju dječjih igrala za dječja igrališta na području grada Samobora, po završetku postupka javne nabave, za koji su u proračunu planirana sredstva u Razdjelu 006 Upravni odjel za komunalne djelatnosti, Programu Ceste, Aktivnost A602520 Javne površine, skupina računa 42 Rashodi za nabavu proizvedene dugotrajne imovine, na proračunskim stavkama Izgradnja sportskih i dječjih igrališta.

Ovlašćuje se gradonačelnica za poduzimanje svih aktivnosti koje uključuju potpisivanje akata te izvršavanje plaćanja vezanih uz sklapanje i izvršavanje ugovora za Izgradnju javne rasvjete u Ulici Matice iseljenika, po završetku postupka javne nabave, za koji su u proračunu planirana sredstva u Razdjelu 006 Upravni odjel za komunalne djelatnosti, Programu Izgradnja i rekonstrukcija javne rasvjete, Kapitalni projekt K603510 Izgradnja mreže javne rasvjete, skupina računa 42 Rashodi za nabavu proizvedene dugotrajne imovine, na proračunskoj stavci Izgradnja mreže javne rasvjete.

Ovlašćuje se gradonačelnica za poduzimanje svih aktivnosti koje uključuju potpisivanje akata te izvršavanja plaćanja vezanih uz sklapanje i izvršavanje ugovora za nabavu usluge izrade projektne dokumentacije za rekonstrukciju i dogradnju Osnovne škole Bogumila Tonija, po završetku postupka javne nabave, za koji su u proračunu planirana sredstva u Razdjelu 004 Upravni odjel za društvene djelatnosti, Glava Upravni odjel za društvene djelatnosti, Program Decentralizirane funkcije, Kapitalni projekt K407001 Ulaganja na materijalnoj imovini, na skupini računa 45 Rashodi za dodatna ulaganja na nefinancijskoj imovini, na proračunskim stavkama Ulaganje na objektima OŠ i projektna dokumentacija.“

**Članak 4.**

Iza članka 28. dodaje se novi članak 28.a koji glasi:

„Članak 28.a

Osiguravaju se dodatna sredstva u iznosu od 766.590,00 eura u projekcijskoj 2024. godini za financijske promjene koje će se planirati u Proračunu Grada Samobora za 2024. godinu i projekcijama za 2025. i 2026. godinu u okviru Razdjela 003 Upravni odjel za gospodarstvo, razvoj i projekte Europske unije, Program Gospodarenje stambenim i poslovnim fondom, Kapitalni projekt K601222 Rekonstrukcija i dogradnja zgrade Dječjeg vrtića Izvor na skupini računa 45 Rashodi za dodatna ulaganja na nefinancijskoj imovini, a koji rashodi će u 2024. godini iznositi ukupno 1.765.000,00 eura.“

**Članak 5.**

U članku 35. stavak 3. mijenja se i glasi:

„Novo dugoročno zaduživanje tijekom proračunske godine može se provesti do ukupnog iznosa glavnice od 3.731.300,00 eura iskazanog u Računu financiranja, za financiranje investicija planiranih Proračunom Grada Samobora, i to za sljedeće kapitalne projekte: K601281 Izgradnja sportske dvorane i dogradnja OŠ Milan Lang, K601282 Rekonstrukcija i dogradnja zgrade za odgoj i obrazovanje - osnovna škola i K603521 Zamjena i modernizacija postojeće javne rasvjete na području grada Samobora.“

U stavku 5. iznos: „8.262.033,60“ zamjenjuje se iznosom: „8.629.283,63“.

U stavku 7. iznos: „9.003.361,49“ zamjenjuje se iznosom: „9.370.611,52“.

**Članak 6.**

Ova Odluka stupa na snagu dan nakon dana objave u Službenim vijestima Grada Samobora.

KLASA: 024-02/23-02/4

URBROJ: 238-27-04-01/02-23-8

 **PREDSJEDNIK**

 **GRADSKOG VIJEĆA**

 **Miran Šoić**